29/12/2016 | Administración LocalMunicipal
Oleiros
Área Económica
Aprobacion definitiva ordenanzas fiscais pleno 27 de outubro do 2016

En sesión ordinaria celebrada polo Pleno do Concello de data 27 de outubro do 2016, adoptáronse os seguintes acordos: · Modificación dos artigos 9º e 10º da Ordenanza Fiscal nº 1, reguladora da taxa por expedición de documentos administrativos. Tras as modificacións quedan redactados do xeito seguinte: Devéngase a Taxa e nace a obriga de contribuír: a) No caso das actividades administrativas iniciadas a instancia de parte, cando se presente a solicitude que inicie a tramitación de documentos e expedientes suxeitos ao tributo. No caso de solicitude de certificacións catastrais a expedir polo Punto de Información Catastral, cando se produza a emisión do certificado. No caso de actividade administrativa consistente na compulsa de documentos a presentar a través do Portelo único da Xunta de Galicia, coa solicitude verbal da compulsa. No caso de solicitude de informes emitidos pola Policía Local, no momento da súa entrega. b) No caso de actividades administrativas iniciadas de oficio, o devengo prodúcese cando teñan lugar as circunstancias que provean a actuación municipal de oficio ou cando éstas se inicien sen previa solicitude do interesado, pero redunde no seu beneficio.” 1.-As taxas recollidas no epígrafes cuarto, quinto, sexto e sétimo do artigo 7º, esixiranse en réxime de autoliquidación, debendo presentarse e aboarse nas entidades colaboradoras. Os escritos recibidos polos conductos a que fai referencia a Lei de Réximen Xurídico das Administracións Públicas e do Procedemento Administrativo Común, que non veñan debidamente reintegrados, serán admitidos provisionalmente, pero non poderán dárselles curso sen que se enmende a deficencia. Con este fin requirirase ao interesado para que, nun prazo de 10 días abone as cotas correspondentes co apercibimiento de que, transcorrido o devandito prazo sen efectualo, teranse os escritos por non presentados e será arquivada a solicitude.2.- As taxas ás que se fai referencia nos Epígrafes oitavo e noveno do artigo 7º, esixiranse en réxime de autoliquidación, debendo aboarse previamente á entrega das copias solicitadas, unha vez notificado ao solicitante que as copias poden ser retiradas. Unha vez notificado ao solicitante que as copias poden ser retiradas e de non ter realizado o pagamento das correspondentes autoliquidacións, requerirase ao interesado para que no prazo de dez días abone as cotas correspondentes, co apercibimento que, transcorrido o devandito parzo sen efectualo, teranse os escritos por no presentados e será arquivada a solicitude.3.- As taxas recollidas no Epígrafe duodécimo esixiranse en réxime de autoliquidación, debendo aboarse previamente á entrega das certificacións catastrais solicitadas, unha vez determinado o número exacto de certificacións a expedir. A presentación e abono da taxa realizarase nas entidades colaboradoras.4.- As taxas recollidas no Epígrafe décimo terceiro esixiranse en réxime de autoliquidación, debendo aboarse previamente á realización das compulsas, unha vez determinado o número exacto de compulsas. A presentación e abono da taxa realizarase nas entidades colaboradoras.5.- As taxas recollidas no Epígrafe segundo esixiranse en réxime de autoliquidación, debendo aboarse previamente á entrega dos informes, realizándose o pago a través das entidades colaboradoras.” · Modificación do artigo 6º da Ordenanza Fiscal nº 5, reguladora da taxa polos servizos especiais, de extinción de incendios, emerxencias e outros análogos. Tras a modificación queda redactado do xeito seguinte: “Artigo 6º.- Cota tributaria A cota tributaria determinarase en función do número de efectivos, tanto persoais como materiais que se empreguen na prestación do servizo, o tempo investido neste e o recorrido efectuado polos vehículos que actúen. Para tal efecto, aplicarase a seguinte tarifa: O tempo investido na prestación do servizo computarase desde a saída ata o regreso ao parque. A cota tributaria total será a suma das correspondentes ás dos epígrafes da tarifa.” · Modificación dos artigos 5º, 6º e 8º da Ordenanza Fiscal nº 7, reguladora da Taxa de sumidoiro. Tras as modificacións quedan redactados do xeito seguinte: “Artigo 5º.- Base do gravame e cota tributaria 1.- A base do presente tributo virá determinada: a) En canto ao servizo de evacuación de excretas, augas pluviais, negras e residuais a través da rede de sumidoiro municipal, no suposto de inmobles que dispuxesen do servizo de sumidoiro e de auga potable; polo volume de auga consumida medida por contador, segundo a facturación xirada polo Concello para o servizo de abastecemento de auga potable. b) En canto ao servizo de evacuación de excretas, augas pluviais, negras e residuais a través da rede de sumidoiro municipal, no suposto de inmobles que dispuxesen do servizo de sumidoiro e non de auga potable; en función do número de vivendas e locais comerciais, industriais ou profesionais, etc. situados naquelas. c) En canto ao servizo de tratamento e depuración de excretas, augas pluviais, negras e residuais, no suposto de inmobles que dispuxesen do servizo de sumidoiro e de auga potable; polo volume de auga consumida medida por contador, segundo a facturación xirada polo Concello para o servizo de abastecemento de auga potable. d) Derrogado e) Nas novas acometidas, polo número de vivendas e locais comerciais, industriais ou profesionais situados no inmoble. f) No servizo de limpeza de fosas sépticas e pozos negros, polo número de horas de utilización do vehículo motobomba e o número de horas empregadas polo persoal operario.2.- Aplicaranse as seguintes Tarifas: Tarifa primeira: Prestación de servizos de evacuación de excretas, augas pluviais, negras e residuais, a través da rede de sumidoiro municipal. a) Inmobles que dispoñan do servizo domiciliario de auga: Cotas de dispoñibilidade do servizo polo consumo doméstico e non doméstico, ao trimestre: 4,34 €. Por cada m³ de auga consumida, en usos domésticos e non domésticos, que excedan de 27 m³, que se consideran incluídos na cota de dispoñibilidade do servizo fixado no apartado anterior: 0´16 €. b) Inmobles que non dispoñan do servizo domiciliario de auga; a cota que resulta de multiplicar por 8,70 €, o número de vivendas e locais situados no inmoble. Esta tarifa terá carácter semestral. * Refacturacións: - Cando o contador da auga se atope avariado, facturarase atendendo as seguintes circunstancias: - Si existen antecedentes de consumo superiores a un ano, facturarase igual cantidade do mesmo período do ano anterior. - Si fosen inferiores ao ano, calcularíase a media aritmética dos coñecidos. - Si non existisen antecedentes ou os que se tiveran non reflexaran con exactitude os consumos reais por non ter detectada a avaría do contador con anterioridade, instalarase un novo contador, e unha vez transcorridos un mínimo de quince días prorratearase a lectura do mesmo. - No caso de constatarse a existencia de avarías ocultas nas instalacións interiores non imputables ao usuario que desvirtúen o volume de consumos habituais deste, poderase aplicar unha redución na factura previa solicitude do abonado nos seguintes termos: - Si existen antecedentes de consumo superiores a un ano, facturarase igual cantidade que mesmo período do ano anterior. Se fosen inferiores ao ano, calcularíase a media aritmética dos coñecidos. - Si non existen antecedentes ou os que se tiveran non reflexaran con exactitude os consumos reais se prorratean un mínimo de quince días o consumo desde a reparación da avaría. Non se modificará ningún consumo por este motivo mentres non sexa reparada a avaría que provocou a perda de caudais. A reiteración de avarías dunha mesma instalación nun curto espazo de tempo, será motivo suficiente para que non se revisen os consumos por este motivo, entendendo que existe deixamento no correcto mantemento da instalación. Tarifa segunda: Prestación de servizos de tratamento e depuración de excretas, augas pluviais, negras e residuais. a) Inmobles que dispoñan do servizo domiciliario de auga: Compoñente fixa: Usuarios domésticos: 0,50 €/mes Usuarios non domésticos: 0,50 €/mes Compoñente variable (en función do consumo real de auga potable): Consumos uso doméstico: Sen consumo: 0,00 €/m 3 Bloque 1 (0 < Q ≤ 6 m 3 /mes): 0,28 €/m 3 Bloque 2 (6 < Q ≤ 15 m 3 /mes): 0,28 €/m 3 Bloque 3 (Q >15 m 3 /mes): 0,28 €/m 3 Consumos usos non domésticos: Asimilable a doméstico: 0,28 €/m 3 Non doméstico: 0,35 €/m 3 A estes efectos entenderase por uso doméstico, non doméstico e asimilable a doméstico, o definido para tales conceptos polo artigo 2 da Lei 9/2010, de augas de Galicia. * Refacturacións: - Cando o contador da auga se atope avariado, facturarase atendendo as seguintes circunstancias: - Si existen antecedentes de consumo superiores a un ano, facturarase igual cantidade do mesmo período do ano anterior. - Si fosen inferiores ao ano, calcularíase a media aritmética dos coñecidos. - Si non existisen antecedentes ou os que se tiveran non reflexaran con exactitude os consumos reais por non ter detectada a avaría do contador con anterioridade, instalarase un novo contador, e unha vez transcorridos un mínimo de quince días prorratearase a lectura do mesmo. - No caso de constatarse a existencia de avarías ocultas nas instalacións interiores non imputables ao usuario que desvirtúen o volume de consumos habituais deste, poderase aplicar unha redución na factura previa solicitude do abonado nos seguintes termos: - Si existen antecedentes de consumo superiores a un ano, facturarase igual cantidade que mesmo período do ano anterior. Se fosen inferiores ao ano, calcularíase a media aritmética dos coñecidos. - Si non existen antecedentes ou os que se tiveran non reflexaran con exactitude os consumos reais se prorratean un mínimo de quince días o consumo desde a reparación da avaría. Non se modificará ningún consumo por este motivo mentres non sexa reparada a avaría que provocou a perda de caudais. A reiteración de avarías dunha mesma instalación nun curto espazo de tempo, será motivo suficiente para que non se revisen os consumos por este motivo, entendendo que existe deixamento no correcto mantemento da instalación. b) Derrogado Tarifa terceira: Actividade municipal, técnica e administrativa, tendente a verificar si se dan as condicións necesarias para autorizar a acometida á rede de sumidoiro municipal. a) Por cada acometida á rede xeral, a cota que resulte de multiplicar por 111,63 €, o número de vivendas e locais comerciais, industriais e profesionais situados en cada inmoble. b) Aboarán só o 10% desta tarifa, aqueles veciños que colaborasen economicamente na execución das obras comunitarias de condución dos sumidoiros, sempre que conste a devandita colaboración nos expedientes de convenios de comisións veciñais, aprobados polo Pleno do Concello. Tarifa cuarta: Servizo de limpeza de fosas sépticas e pozos negros. Pola unidade xestora do servizo, formularase a correspondente conta dos gastos de persoal e material investido, conforme aos datos que sexan facilitados polo Servizo de sumidoiro, procedéndose á liquidación correspondente ás persoas obrigadas ao pagamento, segundo as tarifas seguintes: Persoal: por cada operario, por hora ou fracción: 11,16 €. Material: por cada camión motobomba, por hora ou fracción: 44,65 €. 3.- As cotas esixibles desta ordenanza terán: a) As contempladas na tarifa primeira, apartado a); carácter trimestral, recadándose conxuntamente co recibo polo consumo de auga potable. b) As recollidas na tarifa primeira, apartado b); carácter semestral, deducidas dun Padrón anual que confeccionará o Concello. c) As contempladas na tarifa segunda, apartado a); carácter trimestral, recadándose conxuntamente co recibo polo consumo de auga potable. d) Derrogado. e) As contempladas na tarifa terceira; carácter de depósito previo. f) As recollidas na tarifa cuartas, carácter puntual.” “Artigo 6º.- Exencións e bonificacións.1. Exención ás unidades de convivencia que acrediten atoparse en situación de exclusión social: Estarán exentos da taxa regulada na Tarifa segunda do punto 2 do artigo 5º da Ordenanza, ás unidades de convivencia que acrediten atoparse en situación de exclusión social, entendendo por tal a formada por aquelas persoas que convivan nun mesmo domicilio e manteñan entre eles un vínculo por matrimonio ou análoga relación estable, por adopción ou acollemento, ou parentesco de consanguinidade ou afinidade ata o cuarto e segundo grao respectivamente. Os requisitos que deben cumprir as unidades de convivencia para ter a condición de estar en risco de exclusión social serán as seguintes: a. enderezo para o cal se solicita a exención debe coincidir co enderezo en que está empadroada a unidade de convivencia. b. titular do contrato de subministración de auga potable deberá coincidir con algún dos membros da unidade familiar. Noutro caso, o solicitante deberá acreditar que é o pagador do recibo da taxa da auga. c. Os ingresos totais da unidade de convivencia non poden superar o importe do indicador público de rendas de efectos múltiples (IPREM). d. Polo menos unha das persoas da unidade de convivencia deberá estar en situación de exclusión social, por estar nalgunha das situacións que se enumeran a continuación: 1. Persoas perceptoras da renda de integración social.2. Persoas perceptoras de pensións non contributivas nas modalidades de invalidez ou xubilación.3. Persoas que non estando en ningún dos dous supostos anteriores teñan una ausencia ou déficit grave de recursos económicos unido a una situación de desemprego ou imposibilidade de desempeñar un traballo remunerado e que conten con outros factores, evidenciados a través da súa traxectoria persoal, que agraven a situación de exclusión social ou o risco de padecela, recoñecidos na lexislación vixente da Comunidade Autónoma de Galicia.2. Os usos destinados a vivenda habitual das familias numerosas terán unha bonificación do 50% das taxas reguladas na Tarifa segunda do punto 2 do artigo 5º da Ordenanza, non concedéndose respecto das restantes vivendas que poida ter calquera dos membros que constitúan a familia numerosa. A bonificación na cota aplicarase sempre que se cumpran os seguintes requisitos: a) O enderezo para o cal se solicita a dedución debe coincidir co enderezo en que está empadroada a unidade familiar. b) O titular do contrato de subministración de auga potable debe coincidir con algún dos membros da unidade familiar. Noutro caso, o solicitante deberá acreditar que ten domiciliado o pagamento do recibo da taxa de auga nalgunha conta bancaria da que sexa titular.” “Artigo 8º: -Normas de xestión. * Declaración: Os promotores, no caso de novas construcións e os propietarios, usufructuarios ou titulares do dominio útil dos inmobles que non sexan de nova construción, interesados na concesión de licenza de acometida á rede de sumidoiros, virán obrigados a presentar a correspondente solicitude de licenza de acometida nos impresos que se facilitarán aos contribuíntes no Concello, xuntando xustificante do pago da autoliquidación a que se refire o apartado seguinte, punto 1. * Liquidación e ingreso.1.- Cando se presente solicitude de licenza de acometida presentarase e ingresarase polo suxeito pasivo, autoliquidación a que se refire a Tarifa 3ª do artigo 5º da presente Ordenanza, que terá o carácter de depósito previo da liquidación definitiva que se puidera practicar. O ingreso efectuarase na Oficina de Xestión Tributaria Recadación ou Entidades colaboradoras. No caso de inmobles de nova construción, os promotores, ao tempo de solicitar a licenza de obras, instarán tamén a autorización para realizar as obras de acometida á rede xeral de sumidoiro, acompañando xustificante de aboar a autoliquidación a que se refire o parágrafo anterior.2.- Si se realiza a acometida sen mediar solicitude, procederase a practicar liquidación, esixindo o ingreso nos prazos previstos no artigo 20 do Regulamento Xeral de recadación, sen prexuízo da apertura do correspondente expediente sancionador.3.- As solicitudes de baixa producirán efectos a partires do trimestre ou semestre natural seguinte ao da súa presentación, segundo o inmoble dispoña ou non do servicio de auga potable respectivamente.4.- Unha vez autorizada a acometida, o percibo da Taxa realizarase trimestralmente, conxuntamente co da Taxa pola prestación do servizo de abastecemento domiciliario de auga potable e outras actividades conexas a este, entendéndose efectuada a notificación das cotas coa recepción do correspondente recibo de auga potable/sumidoiro. Non obstante, cando se trate de inmobles ou actividades comprendidas no art.5º.1 b) desta Ordenanza, o período impositivo coincidirá co semestre natural, sendo as cotas irreducibles. A explotación, mantemento e conservación da EDAR de Bens e emisario submarino está encomendada á sociedade EDAR BENS S. A., como medio propio municipal, segundo acordo do pleno de data 27 de marzo do 2013. En consecuencia, en virtude, non só da potestade tarifaria do Concello, e ao tratarse dunha sociedade mercantil sometida ao réxime de dereito privado, a mesma percibirá, en concepto de prezo ou contraprestación do servizo que presta, as tarifas relativas aos servizos sinalados no apartado a) da Tarifa segunda do punto 2 do artigo 5º da Ordenanza.5.- No suposto de arquivo da solicitude de licenza de acometida regulada polo apartado a) do punto 1 do artigo 2, tramitado ao amparo do artigo 6, parágrafo 3 da Ordenanza reguladora do procedemento para solicitar licenzas de edificación e uso do solo, o solicitante terá dereito á devolución dun 80% do importe das taxas previamente ingresadas.6.- Procedemento para a aplicar a exención ás unidades de convivencia que acrediten atoparse en situación de exclusión: a) O procedemento iníciase coa presentación dunha solicitude polo suxeito pasivo da taxa de auga potable no rexistro de entrada, á que acompañará un informe emitido nos quince días anteriores a súa presentación, polos servizo sociais do Concello de Oleiros conforme se cumpren os requisitos a que se refire o artigo 6º.1 da Ordenanza fiscal, así como copia da último recibo da taxa de auga. b) Unha vez recibida a documentación completa polo Departamento de Xestión Tributaria do Concello, procederase a ditar Resolución pola 1ª Tte. Alcalde-delegada de Economía e Facenda, e de ser o caso comunicará dita circunstancia á entidade subministradora do servizo de auga potable para os efectos de que deixen de facturar a taxa regulada pola Tarifa segunda do apartado 2 do artigo 5º da Ordenanza fiscal nas facturas que lle emitan a dito abonado, tendo efectos a partires do primeiro día natural do seguinte trimestre o da súa solicitude. Asimesmo comunicará dita circunstancia aos servizos sociais do Concello. c) Cando a solicitude non reúna os requisitos para a concesión da exención, o Concello de Oleiros, con carácter previo á notificación da resolución, notificará a proposta de resolución denegatoria para que, nun prazo de 10 días contados a partires do seguinte ao da notificación de dita proposta, alegue o que conveña ao seu dereito. No obstante poderá ditarse resolución cando no figuren no procedemento nin sexan tidos en conta na resolución, outros feitos nin outras alegacións e probas que as presentadas polo interesado. d) A Resolución deberá ser ditada no prazo de 3 meses contados desde o día da presentación da solicitude. A falta de notificación da resolución no devandito prazo comportará a estimación da solicitude. e) O suxeitos pasivos aos que se outorgase a exención, así como o Departamento de Servizos Sociais do Concello deberán comunicar ao Departamento de Xestión Tributaria do Concello a perda da situación da situación de riesgo de exclusión social, no prazo dun mes a contar desde o momento no que se produza dicha perda.7. O procedemento para aplicar a bonificación aos usos destinados a vivenda habitual das familias numerosas sería o seguinte: a) O procedemento iníciase coa presentación no rexistro de entrada do Concello, pola persoa que figure como titular no título de familia numerosa, dunha solicitude que conterá unha declaración conforme cumpre os requisitos establecidos polo artigo 6º.2 da Ordenanza fiscal nº 7, unha copia do último recibo da taxa de auga potable da vivenda onde se atopa empadroada a unidade familiar e unha copia compulsada do carné de familia numerosa ou título acreditativo expedido pola Administración competente. En dicha solicitude, o solicitante deberá autorizar ao Concello de Oleiros, para que comprobe en relación ao empadroamento da unidade fiscal, a veracidade dos datos declarados. No caso de non prestar autorización, a solicitude deberá vir acompañada do volante ou certificado de empadroamento emitido nos dez días naturais anteriores á presentación da solicitude. b) Unha vez recibida a documentación completa polo Departamento de Xestión Tributaria do Concello, procederase a ditar Resolución pola 1ª Tenente Alcalde-delegada de Economía e Facenda, e de ser o caso comunicará dita circunstancia á entidade subministradora do servizo de auga potable para os efectos de que aplique a bonificación nas cotas da taxa reguladas pola Tarifa segunda do apartado 2 do artigo 5º da Ordenanza fiscal nas facturas que lle emitan a dito abonado, tendo efectos a partires do primeiro día natural do seguinte trimestre ao da súa solicitude. c) Cando a solicitude non reúna os requisitos para a concesión da exención, o Concello de Oleiros, con carácter previo á notificación da resolución, notificará a proposta de resolución denegatoria para que, nun prazo de 10 días contados a partires do seguinte ao da notificación de dita proposta, alegue o que conveña ao seu dereito. No obstante poderá ditarse resolución cando no figuren no procedemento nin sexan tidos en conta na resolución, outros feitos nin outras alegacións e probas que as presentadas polo interesado. d) A Resolución deberá ser ditada no prazo de 6 meses contados desde o día da presentación da solicitude. A falta de notificación da resolución no devandito prazo comportará a estimación da solicitude. e) A perda da condición de familia numerosa que motivou a concesión da dedución debe ser comunicada ao Concello de Oleiros no prazo dun mes a partir do momento en que se produza.8. Tanto as bonificacións como as exencións concedidas aplicaranse durante o trimestre natural seguinte ao da súa solicitude, ao resto de trimestres que resten ata finalizar o ano natural e durante o ano seguinte ao da súa concesión, debendo solicitarse a prórroga por un período de 2 anos, achegando a documentación que acredite que se seguen cumprindo os requisitos para o seu disfrute. As prórrogas deberán ser solicitadas antes do 1 de xaneiro de cada ano.” De conformidad co disposto no artigo 17 do Texto Refundido da Lei reguladora das Facendas Locais, ponse en xeral coñecemento que os acordos citados quedan definitivamente aprobados, conforme ao artigo de referencia. Oleiros, a 23 de decembro do 2016 A 1ª TTE. ALCALDE-DELEGADA DE ECONOMÍA E FACENDA Asdo.: MªAmy Jane Riad Jimenez Rahim